|  |  |
| --- | --- |
| Osnovna škola Marije i Line, Umag | Grad Umag – Citta di Umago |
| **Scuola elementare „Marija i Lina“, Umago** | **Upravni odjel za opću upravu i društvene djelatnosti**  |
| KLASA: 400-04/24-01/03 | G. Garibaldija 6, 52470 Umag-Umago, Hrvatska |
| URBROJ:2105/05-15-01/24-1 |  |
| Umag, 12.4.2024. |  |

|  |  |
| --- | --- |
| PREDMET: | OBRAZLOŽENJE PRVIH IZMJENA I DOPUNA FINANCIJSKOG PLANA ZA 2024. GODINU |

1. **IZVOR 1. OPĆI PRIHODI I PRIMICI – GRAD UMAG**

Predviđeno je povećanje planiranih prihoda i rashoda u ukupnom iznosu od 28.317,00 eura. Otvorena je nova pozicija rashoda u ukupnom iznosu od 1.300,00 eura (intelektualne i osobne usluge) radi isplate autorskog honorara za snimanje i produciranje studijskog snimka pjesme ''Marija i Lina'' za koju je tekst napisao učenik škole a glazbu djelatnica Mirela Zemčak.

Planiran je porast troška plaće logopeda u ukupnom iznosu od 5.417,00 eura temeljem nove Uredbe o nazivima radnih mjesta, uvjetima za raspored i koeficijentima za obračun plaće u javnim službama. Iz navedenog razloga predviđen je i porast troška plaće djelatnika u produženom boravku u ukupnom iznosu od 9.600,00 eura.

Planirano je 34.020,00 eura za realizaciju tekućeg projekta ''Pomoćnici u nastavi – Škola puna znanja'' radi osiguravanja pomoćnika u nastavi i stručnih komunikacijskih posrednika učenicima s teškoćama u razvoju do kraja tekuće godine.

1. **IZVOR 1. OPĆI PRIHODI I PRIMICI – MINIMALNI STANDARD**

Ukupan iznos sredstava potrebnih za osiguranje minimalnih financijskih standarda planiran je u visini iznosa utvrđenih važećim Planom za 2024. godinu te Odlukom o kriterijima, mjerilima i načinu financiranja decentraliziranih funkcija osnovnog školstva za Grad Umag-Umago u 2024. godini. Izvršena je preraspodjela sredstava prema planiranim obvezama do kraja tekuće godine.

1. **IZVOR 3. VLASTITI PRIHODI – PRIHODI KORISNIKA**

Izvor iz naslova sastoji se od prihoda od prodanih proizvoda i pruženih usluga, tj. najma prostora.

Predviđeno je povećanje planiranih prihoda i rashoda u ukupnom iznosu od 900,00 eura na temelju zahtjeva za potraživanje troškova koji će nastati tijekom predstojećih parlamentarnih izbora 17.4.2024. godine.

1. **IZVOR 4. PRIHODI ZA POSEBNE NAMJENE – PRIHODI KORISNIKA**

Porast planiranih prihoda u ukupnom iznosu od 28.369,30 eura rezultat je predviđenog povećanja cijene participacije roditelja u produženom boravku sa 40,00 eura na 50,00 eura mjesečno te porasta broja korisnika usluge produžnog boravka.

Temeljem Odluke o raspodjeli rezultata poslovanja za 2023. godinu utvrđen je višak vlastitih prihoda od toplog obroka i produženog boravka u iznosu od 15.863,86 eura od kojih 6.784,77 eura viška prihoda od produženog boravka i 9.079,09 eura viška prihoda od toplog obroka i ostalih prihoda za posebne namjene. Spomenuti iznos od 9.079,09 eura iskorišten je za nabavu uredskog materijala za djelatnike škole.

Planiran je porast troška plaće djelatnika u produženom boravku u ukupnom iznosu od 10.784,77 eura temeljem nove Uredbe o nazivima radnih mjesta, uvjetima za raspored i koeficijentima za obračun plaće u javnim službama.

1. **IZVOR 5. POMOĆI – ZA PRORAČUNSKE KORISNIKE**

Povećanje i smanjenje prihoda i rashoda po aktivnostima/projektima planirano je prema budućim uplatama/izdacima do kraja tekuće godine. Utvrđen je višak vlastitih prihoda (preneseni) u iznosu od 1.720,88 eura kao rezultat zbroja između:

* viška tekućih pomoći iz državnog proračuna u iznosu od 22,14 eura namijenjenih pokriću troškova sudskih sporova u svezi isplata razlike plaće zbog ne-uvećanja osnovice za izračun plaće za 6 % u periodu od prosinca 2015. do siječnja 2017. godine
* viška tekućih pomoći iz državnog proračuna u iznosu od 1.295,18 eura namijenjenih nabavi psihodijagnostičkih materijala
* viška tekućih pomoći iz državnog proračuna u iznosu od 83,56 eura namijenjenih pokriću troškova županijskih stručnih vijeća
* viška tekućih pomoći Istarske županije u iznosu od 320,00 eura namijenjenih pokriću troškova županijskih natjecanja
1. **IZVOR 5. POMOĆ KORISNICIMA – EU PROGRAMI**

Temeljem Odluke o raspodjeli rezultata poslovanja za 2023. godinu utvrđen je višak vlastitih prihoda u ukupnom iznosu od 734,26 eura za prijenos u sljedeću godinu kao rezultat razlike između:

* viška prihoda temeljem tekućeg projekta ''Erasmus + Let's ALL go to the Theatre of European Dreams'' koji traje 3 godine i završava dana 5. lipnja 2024. godine; 3.277,90 €
* viška prihoda temeljem tekućeg projekta ''Erasmus+ 2023-1-HR01-KA122-SCH-000133818 - Povežimo se!'' koji traje 3 godine i završava dana 28. veljače 2025. godine; 11.103,15 €
* manjka prihoda temeljem tekućeg projekta ''FLAG - Što se u moru skriva''; 13.646,79 € (očekivala se uplata u navedenom iznosu tijekom 2024. godine u obliku prijenosa između proračunskih korisnika istog proračuna, ali temeljem rješenja Ministarstva poljoprivrede nisu priznati troškovi u ukupnom iznosu od 94,56 eura)
1. **IZVOR 5. POMOĆ ZA PRORAČUNSKE KORISNIKE – DRŽAVNA RIZNICA**

Predviđeno je povećanje prihoda i rashoda u ukupnom iznosu od 588.200,00 eura temeljem nove Uredbe o nazivima radnih mjesta, uvjetima za raspored i koeficijentima za obračun plaće u javnim službama.

1. **IZVOR 7. NAMJENSKI PRIMICI OD ZADUŽIVANJA**

Planirano je povećanje prihoda s naslova osiguranja, refundacije štete i totalne štete u ukupnom iznosu od 1.800,00 eura na temelju dostavljenih zahtjeva te povećanje planiranih prihoda od prodaje prijevoznih sredstva u cestovnom prometu u ukupnom iznosu od 1.000,00 eura.

S poštovanjem,

 Voditeljica računovodstva

 Ana Zlatar, mag. oec.

Ravnateljica

 Sanja Zakinja, prof.